નવી દિલ્હી: ઉત્તર પ્રદેશ, પંજાબ, ઉત્તરાખંડ, ગોવા અને મણિપુર વિધાનસભાની ચૂંટણીની મતગણતરી જારી છે અને અત્યાર સુધીમાં મોટા ભાગની બેઠકોના પ્રવાહ સ્પષ્ટ થઈ ગયા છે. આ ચૂંટણીની મતગણતરીના પ્રવાહો પરથી સ્પષ્ટ છે કે ઉત્તર પ્રદેશમાં મોદીની આંધી સુનામીમાં બદલાઈ ગઈ છે અને ઉત્તર પ્રદેશમાં ભાજપ ત્રણ ચતુર્થાંશ સાથે વિજય તરફ આગળ વધી રહ્યો છે જે વાસ્તવમાં વડા પ્રધાન નરેન્દ્ર મોદીનો મહા વિજય છે. ઉત્તર પ્રદેશના ઈતિહાસમાં ૩૨ વર્ષમાં પ્રથમ વખત કોઈ એક પક્ષને આટલી વધુ બેઠક મળનાર છે.